报馆

十一日 晴.早,与午帅带参随等观美术院.院中藏瓷器,铜器,油画,塑像,泥器,古物及甲胄兵器至伙,而我国珍宝玉玩庋其间者亦不少.饭后,往游公园,观博物院.其中备列禽兽鱼虫,种类万殊;并列五洲蛮俗器物,以考其生活之程度.有尺帛;为美洲土人之物,尚在人迹未到之先,织工,染工,俱已可观.又有古代大鸟,大兽之骨,为西方掘地所得,考古者断为三百万年前之物.其骨绝巨,不可车运,故断节而载之至此.其种类早绝迹于世界,实奇物也.观天主教堂.今日为日曜日,男妇皆祈祷于此.观美人住宅,因至某氏家,见其主人.询知三代异居,屋饰各异,将导使备观,借以代表美人家居之情状焉.第一家室甚狭,楼上承尘不峻,众坐局促.主人居楼上,次层以延客及用